Source: https://www.rochovce.sk/povinne-zverejnovanie/uradna-tabula/vzn-o-uplatnovani-dane-z-nehnutelnosti-na-uzemi-obce-rochovce-1-2003-27.html
Timestamp: 2018-05-27 23:23:35+00:00

Document:
Úradná tabuľa - VZN o uplatňovaní dane z nehnuteľnosti na území obce Rochovce 1/2003 - Oficiálne stránky obce Rochovce
Úradná tabuľa - VZN o uplatňovaní dane z nehnuteľnosti na území obce Rochovce 1/2003
VZN o uplatňovaní dane z nehnuteľnosti na území obce Rochovce...
VZN o uplatňovaní dane z nehnuteľnosti na území obce Rochovce 1/2003
Dátum účinnosti: 01.01.2004
Obecné zastupiteľstvo v Rochovciach na základe § 6 ods. 6, § 11 ods. 8 a § 11e ods. 7 zák. SNR č. 317/1992 Zb. o dani z nehnuteľnosti v znení neskorších predpisov s použitím ust. § 23a ods. 1 citovaného zákona v y d á v a pre územie obce Rochovce toto
O UPLATŇOVANÍ DANE Z NEHNUTEĽNOSTI
NA ÚZEMÍ OBCE ROCHOVCE.
(1) Toto všeobecne záväzné nariadenie upravuje podrobne podmienky uplatňovania – určovania a vyberania dane z pozemkov, dane zo stavieb a dane z bytov ( ďalej len “dane z nehnuteľnosti” ) na území obce Rochovce a v jej jednotlivých častiach a tiež:
– výšku sadzby dane z nehnuteľnosti,
– hodnotu koeficientov v závislosti od počtu obyvateľov,
– podmienky oslobodenia od dane z nehnuteľností,
– podmienky úľav od dane z nehnuteľností
– podmienky správy dane obcou Rochovce v daňovom konaní podľa zák. SNR č. 511/1992 Zb. o správe daní a poplatkov v znení neskorších predpisov,
– podmienky vyrubovania a platenia dane z nehnuteľností.
(2) Zdaňovacím obdobím pre účely tohto všeobecne záväzného nariadenia je kalendárny rok.
(3) Správca dane nemôže v individuálnych prípadoch vykonať opatrenia na odstránenie tvrdostí, ktoré by mohli zo zák. SNR č. 317/1992 Zb. o dani z nehnuteľnosti v znení neskorších predpisov vzniknúť.
(1) Správu dane z nehnuteľnosti vykonáva obec Rochovce prostredníctvom starostu obce a poverených zamestnancov obce Rochovce ( § 13 ods. 1 zák. SNR č. 317/1992 Zb. o dani z nehnuteľnosti v znení neskorších predpisov ).
Postavenie povereného zamestnanca obce – správcu dane z nehnuteľnosti nemá hlavný kontrolór obce Rochovce Tým ale nie je dotknuté jeho právo vykonávať na tomto úseku výkonu verejnej správy kontrolu podľa osobitných právnych predpisov.
(2) Daňové priznanie k dani z nehnuteľnosti – dane z pozemkov, dane zo stavieb a dane z bytov) podáva daňovník v súlade s ust. § 16 a § 17 zák. SNR č. 317/1992 Zb. o dani z nehnuteľnosti v znení neskorších predpisov.
(3) Daňovníkmi sú tí, ktorí sú uvedení v jednotlivých ustanoveniach zák. SNR č. 317/1992 Zb. o dani z nehnuteľnosti v znení neskorších predpisov – pokiaľ ide o daň z pozemkov, daň zo stavieb a daň z bytov.
(1) Daňové priznanie je povinný podať každý, komu vzniká na základe zák. SNR č.317/1992 Zb. o dani z nehnuteľnosti v znení neskorších predpisov daňová povinnosť.
(2) Daňové priznanie možno účinne podať len na tlačive vydanom Ministerstvom financií Slovenskej republiky.
Tlačivá si môže daňovník vyzdvihnúť na Obecnom úrade v Rochovciach v úradných hodinách.
(3) Daňové priznanie musí obsahovať najmä:
– meno, priezvisko, titul, adresu trvalého pobytu a rodné číslo, resp. u právnickej osoby a fyzickej osoby – podnikateľa obchodné meno, IČO a sídlo,
– bližšiu špecifikáciu dane z nehnuteľnosti – t. j. daň z pozemkov alebo daň zo stavieb, resp. daň z bytov,
– predmet dane – presné označenie nehnuteľnosti v súlade s platnou právnou úpravou /zákon SNR č.162/1995 Z. z. – katastrálny zákon/,
– základ dane,
– spôsob výpočtu dane /napr. na základe geometrického plánu, premeraním objektu a pod./,
– výslednú sumu dane, spôsob platenia dane,
– dátum a podpis daňovníka.
(4) K daňovému priznaniu je potrebné – podľa podmienok a situácie – doložiť:
– doklady o vlastníctve, resp. inom právnom vzťahu k nehnuteľnosti,
– výkresy, príp. kópie z pozemkovej mapy, geometrický plán.
Tieto doklady je povinný daňovník doložiť vždy na výzvu správcu dane.
(5) Bližšie podmienky registračnej a oznamovacej povinnosti daňových subjektov – daňovníkov dane z nehnuteľnosti sú stanovené v § 31 zák. SNR č. 511/1992 Zb. o správe daní a poplatkov v znení neskorších predpisov a vo “Všeobecne záväznom nariadení obce Rochovce o bližších podmienkach registračnej a oznamovacej povinnosti daňových subjektov na území obce Rochovce “.
(6) Daňovník je vždy povinný vyplniť v daňovom priznaní všetky údaje. V prípade, že predtlačené riadky nepostačujú na splnenie zhora uvedenej povinnosti, údaje doplní na samostatnom liste, ktorý doručí správcovi dane spolu s daňovým priznaním ( napr. viacero účtov v peňažných ústavoch a pod.).
(7) Údaje uvedené v daňových priznaniach ako aj tvoriace obsah spisu daňovníka sú osobnými údajmi a ich ochrana v podmienkach obce Rochovce je zabezpečená “Bezpečnostným projektom na ochranu osobných údajov a utajovaných skutočností v podmienkach obce Rochovce” a povinnosťou zachovávať mlčanlivosť zo strany starostu obce, poverených zamestnancov správcu dane ako aj hlavného kontrolóra obce v súlade s ust. § 23 zák. SNR č. 511/1992 Zb. o správe daní a poplatkov v znení neskorších predpisov.
ZAKLAD DANE A SADZBA DANE
(1) Spôsob výpočtu základu dane z pozemkov, dane zo stavieb a dane z bytov je uvedený v ustanoveniach zák. SNR č. 317/1992 Zb. o dani z nehnuteľnosti v znení neskorších predpisov.
(2) Výpočet sa musí prevádzať vždy k l. januáru zdaňovacieho obdobia.
Na zmeny ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou..
(1) Sadzba dane z pozemkov je nasledovná:
a/ orná pôda, chmelnice, vinice a ovocné sady 0,75 % zo základu dane
b/ trvalé trávnaté porasty 0,25% zo základu dane
c/ lesné pozemky na ktorých sú hospodárske lesy 0,25 % zo základu dane
(2) Sadzba dane z pozemkov predstavuje na každý i začatý m2 pozemku:
a/ u záhrad 0,10 Sk
b/ u zastavaných plôch a nádvorí 0,10 Sk
c/ u ostatných plôch s výnimkou stavebných pozemkov 0,10 Sk
d/ u stavebných pozemkoch 1,00 Sk
(3) V podmienkach obce Rochovce sa uplatňuje koeficient 1 – a to v závislosti od počtu obyvateľov obce.
(1) Základná ročná sadzba dane zo stavieb je za každý aj započatý m2 zastavanej plochy s výnimkou ods. 3 tohto ustanovenia a to:
a/ 1,- Sk za stavby na bývanie a za ostatné stavby tvoriace príslušenstvo k hlavnej stavbe,
b/ 1,- Sk za stavby na pôdohospodársku produkciu, skleníky, stavby využívané na skladovanie vlastnej pôdohospodárskej produkcie, stavby pre vodné hospodárstvo s výnimkou stavieb na skladovanie inej ako vlastnej pôdohospodárskej produkcie, a stavieb na administratívu,
c/ 3,- Sk za stavby rekreačných a záhradkárskych chát a domčekov na individuálnu rekreáciu,
d/ 4,- Sk za samostatne stojace garáže a za samostatné stavby hromadných garáží a stavby určené alebo používané na tieto účely postavené mimo bytových domov,
e/ 5,- Sk za priemyselné stavby slúžiace energetike, stavby slúžiace stavebníctvu s výnimkou stavieb na skladovanie a administratívu,
f/ 10- Sk za stavby na ostatnú podnikateľskú a zárobkovú činnosť, skladovanie a administratívu; pri administratívnych budovách, ktoré slúžia aj na iné účely, sa uplatní táto sadzba dane, ak sa budova využíva prevažne na administratívne účely,
g/ 3- Sk za ostatné stavby.
(v súlade s ust. § 11 ods. 1 zákona SNR č. 317/1992 Zb. o dani z nehnuteľnosti v znení
neskorších predpisov).
(2) Sadzba dane za stavby určená podľa odseku 1 tohto ustanovenia sa v obci Rochovce násobí koeficientom 1,0 – a to v závislosti od počtu obyvateľov (v súlade s § 11 ods. 3 zák. SNR č. 317/1992 Zb. o dani z nehnuteľnosti v znení neskorších predpisov.)
(3) Základné sadzby podľa predchádzajúcich odsekov sa zvyšujú pri viacpodlažných stavbách
o 0,75 Sk za každé ďalšie nadzemné podlažie.
(4) Sadzba dane zo stavieb slúžiacich na ostatnú podnikateľskú a zárobkovú činnosť,
skladovanie a administratívu, pri administratívnych budovách , ktoré slúžia aj na iné účely, ak
sa budova využíva prevažne na administratívne účely sa zvyšuje o 150 % (§ 11 ods. 6 a 7 cit.
Zákona) t. j. na 25,- Sk za m2.
PLATENIE A VYRUBOVANIE DANE
(1) Daňovník je povinný v daňovom priznaní uviesť všetky okolnosti rozhodujúce pre výpočet dane a daň z nehnuteľnosti si sám vypočítať.
Poverení zamestnanci správcu dane – obce Rochovce nie sú oprávnení vypisovať tlačivá na uplatňovanie nárokov a povinností podľa zák. SNR č. 317/1992 Zb. o dani z nehnuteľnosti v znení neskorších predpisov a tohto všeobecne záväzného nariadenia
(2) Dane sa platia správcovi dane v slovenskej mene.
Daň možno zaplatiť;
a) bezhotovostným prevodným príkazom na účet obce
b) v hotovosti: – poštovou poukážkou,
– do pokladne v určenej kancelárii obecného úradu .
Pri každej platbe musí byť uvedené, na ktorú daň je platba určená.
Ak platba neobsahuje bližšiu špecifikáciu alebo ak ide o neúplnú špecifikáciu postupuje správca dane v súlade s osobitným právnym predpisom ( zák. SNR č. 511/1992 Zb. o správe daní a poplatkov v znení neskorších predpisov ).
(3) Daňovníci sú povinní sa riadiť ust. § 19 zák. SNR č. 317/1992 Zb. o dani s nehnuteľnosti v znení neskorších predpisov a jednotlivými ustanoveniami osobitného zákona ( zák. SNR č. 511/1992 Zb. o správe daní a poplatkov v znení neskorších predpisov ).
(1) Daň s nehnuteľnosti sa vyrubuje sa zdaňovacie obdobie podľa stavu k 1. januáru kalendárneho roka.
Pritom sa neprihliada na zmeny, ktoré nastanú v priebehu kalendárneho roka, s výnimkami stanovenými platnou právnou úpravou.
(2) Vyrúbená daň z nehnuteľnosti je splatná v termínoch určených platnou právnou úpravou – § 19 zák. SNR č. 317/1992 Zb. o dani z nehnuteľnosti v znení neskorších predpisov.
(3) Správca dane na základe daňového priznania vyrúbi daň platobným výmerom . Vyrubovanie dane sa riadi ust. § 18 zák. SNR č. 317/1992 Zb. o dani a nehnuteľnosti v znení neskorších predpisov.
(1) Daňové konanie sa riadi – ak zák. SNR č. 317/1992 Zb. o dani z nehnuteľnosti v znení neskorších predpisov neustanovuje niečo iné – zákonom SNR č. 511/1992 Zb. o správe daní a poplatkov v znení neskorších predpisov.
(2) Daňovníci sú povinní spolupôsobiť v daňovom konaní.
(3) V prípade, že si daňovníci nebudú plniť jednotlivé povinnosti vyplývajúce z platnej právnej úpravy a tohto všeobecne záväzného nariadenia, bude postupované v súlade s platnou právnou úpravou – najmä ust. § 35 zák. SNR č. 511/1992 Zb. o správe daní a poplatkov v znení neskorších predpisov.
Tým nie je dotknutá priestupkovo – právna zodpovednosť, resp. trestno – právna zodpovednosť daňovníkov.
(1) Daňovníci sú povinní do 30 dní po dni keď udalosť nastala alebo úkon nadobudol účinnosť správcovi dane oznámiť všetky skutočnosti rozhodné pre vznik alebo zánik daňovej povinnosti – § 14 ods. 2 zák. SNR č. 317/1992 Zb. o dani z nehnuteľnosti v znení neskorších predpisov.
Ak nebudú splnené povinnosti uvedené zhora, správca dane uloží pokutu.
V tom – ktorom konkrétnom prípade o výške pokuty rozhoduje starosta obce Rochovce a to na základe najmä nasledovných kritérií:
– ospravedlniteľnosť nepredloženia daňového priznania,
– snaha o súčinnosť so správcom dane,
– objektívna zdôvodniteľnosť,
Popri tom prihliada aj na dôvody uvedené v ust. § 35 zák. SNR č. 511/1992 Zb. o správe daní a poplatkov v znení neskorších predpisov.
(2) Na konanie o uložení pokuty sa vzťahuje zák. SNR č. 511/1992 Zb. o správe daní a poplatkov v znení neskorších predpisov.
(1) Výnos dane z nehnuteľnosti je príjmom rozpočtu obce Rochovce.
(2) Pokiaľ v tomto všeobecne záväznom nariadení nie je podrobnejšia úprava, odkazuje sa na zák. SNR č. 317/1992 Zb. o dani z nehnuteľnosti v znení neskorších predpisov a zák. SNR č. 511/1992 Zb. o správe daní a poplatkov v znení neskorších predpisov.
(3) V individuálnych prípadoch vo veciach dane z nehnuteľnosti rozhoduje vždy starosta obce ako príslušný orgán podľa § 13 zák. SNR č. 369/1990 Zb. o obecnom zriadení v znení neskorších predpisov.
(4) Na tomto všeobecne záväznom nariadení obce Rochovce sa uznieslo Obecné zastupiteľstvo v Rochovciach a to dňa 12.12.2003.
(5) Toto všeobecne záväzné nariadenie nadobúda účinnosť dňom 1. 1. 2004.
V Rochovciach dňa 12.12.2003
Vyvesené: 12. 12. 2003
Dnes je pondelok, 28.5.2018, 1:23:35

References: § 6
 § 11
 § 11
 § 23
 § 13
 § 16
 § 17
 § 31
 § 23
 § 11
 § 11
 § 19
 § 19
 § 18
 § 35
 § 14
 § 35
 § 13